text: малғаждар саттарұлы тәткеев (8 желтоқсан 1960 жыл көкшетау облысы қызыл ту ауылы) заң ғылымдарының кандидаты (2004). ксро іім шымкент арнайы милиция орта мектебін (1983); ксро іім қарағанды жоғары мектебін бітірген (1991), заңгер. 1983 жылдан көкшетау облыстық ііб етк-72 жедел өкілі, аға жедел өкілі. 1992 жылдан көкшетау облыстық ііб айыртау аііб тергеушісі. 1994 жылдан көкшетау облыстық ііб арықбалық аііб бастығының орынбасары. 1996 жылдан көкшетау облысы ііб арықбалық аііб мткб бастығы. 1997 жылдан 2007 жылға дейін көкшетау облыстық спб бастығының орынбасары, ақмола облысы бойынша эқсжқкд бастығының орынбасары. 2009 жылдың наурыз айынан қр эқсжқка эқққкд бастығының орынбасары. 2009 жылдың шілде айынан сқо бойынша эқсжқкд (қаржы полициясының) бастығы. 2010 жылдан бері қарағанды облысы бойынша эқсжқкд (қаржы полициясының) бастығы. қаржы полициясының полковнигі. кандидаттық тақырыбы: «қылмыстық істерді қосымша тергеу ендірісінің және ерекшеліктері». мақала мен жарияланымның авторы. «қазақстан конституциясына 10 жыл» мерейтой медалімен (2005); «милиция озаты» (1983), «үздік қызметі үшін» (2008) белгілерімен марапатталған. қазақ және орыс тілдерін біледі. саяси қайраткер ретіндегі идеалы н.ә. назарбаев. қазақстанның болашағы туралы болжамы «қазақстан дамығанжәне бай мемлекетке айналады». хоббиі аңшылық, тау шаңғысы, жузу. сүйіп оқитын әдебиеті и. тургенев, л. толстой, i. есенберлин, м. әуезов, с. сейфуллин, ә. кекілбаев, д. браун. үйленген. жұбайы тәткеева гүлнәр (1960 жылы туған), жеке кәсіпкер. ұлдары ербол (1985 жылы туған), жантуар (2004 жылы туған), қыздары сәбина (1988 ж. т.), мәдина (1989 ж. т.).